Iosephus Biden
Iosephus Robinette Biden minor (Anglice Joseph Robinette Biden, Jr., natus Scrantoniae in urbe Pennsilvaniensi die 20 Novembris 1942), Joe Biden vulgo appellatus, est praeses Civitatum Foederatarum, Vasingtoniae, die 20 Ianuarii 2021 inauguratus cum Kamala Harris, praeside vicaria. In comitiis praesidentialibus anni 2020 habitis, Donaldum Trump vicit. Sodalis Factionis Democraticae, quadragesimus septimus vice praeses a 2009 ad 2017 meruerat. Ab anno 1973 ad annum 2009 Delavariam in Senatu Civitatum Foederatarum repraesentaverat.

Alumnus est universitatis Delavariensis et scholae iuris Universitatis Syracusanae. Dum impubes, haesitationem loquendi subiectus fuit. Civitates Americanae eum praesidem vicarium die 4 Novembris 2008 creaverunt, et inauguratus est die 20 Ianuarii 2009 suo cum collega, Baraco Obama praeside quarto et quadragesimo. Biden senatum anno 1973 accesserat, sexies recreatus erat, et munus praesidis bis (annis 1988 et 2008) frustra petiverat ipse, priusquam Baracus Obama eum Factioni Democraticae vicarii muneris candidatum delegit.

Etiam pater Hunter et Beau Biden est.

Bibliographia 
 Lee, Carol E., et John Bresnahan. 2010. "Biden steps into Rahm's shoes." Politico, 12 Septembris 2010.
 Levingston, Steven, et Michael Dyson. 2019. Barack and Joe: The Making of an Extraordinary Partnership. Hachette. ISBN 978-0-316-48788-7.
 Witcover, Jules. 2010. Joe Biden: A Life of Trial and Redemption. Novi Eboraci: William Morrow. ISBN 9780061791987.

 Syllipsimopodi bideni

Nexus externi 

Biographia apud archiva Domus Albae 

Alumni Universitatis Delavariensis
Alumni Universitatis Syracusanae
Auctores Anglici
Incolae Delavariae
Incolae Pennsilvaniae
Iuris consulti
Baracus Obama
Politici Civitatum Foederatarum
Praesides Vicarii Civitatum Foederatarum Americae
Professores Universitatis Pennsylvaniensis
Scriptores Civitatum Foederatarum
Senatores Civitatum Foederatarum Delavarienses